ระเบียบกรมการขนส่งทางบกระเบียบกรมการขนส่งทางบกว่าด้วยการรับจดทะเบียนรถจักรยานยนต์สาธารณะพ.ศ.๒๕๔๘ อาศัยอำนาจตามความในมาตรา ๑๐ วรรคท้ายแห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๓) พ.ศ. ๒๕๒๕ ประกอบกับมาตรา ๒๓/๑ แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๓) พ.ศ. ๒๕๔๗และเพื่อให้การปฏิบัติราชการในการรับจดทะเบียนรถจักรยานยนต์สาธารณะเป็นไปด้วยความเรียบร้อยอธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการรับจดทะเบียนรถจักรยานยนต์สาธารณะ พ.ศ. ๒๕๔๘ข้อ ๒[๑] ระเบียบนี้ให้ใช้บังคับตั้งแต่วันที่ ๑๑พฤษภาคม พ.ศ. ๒๕๔๘ เป็นต้นไปข้อ ๓ บรรดาระเบียบ ข้อบังคับหรือคำสั่งอื่นใดที่มีไว้แล้วในระเบียบนี้หรือซึ่งขัดหรือแย้งกับที่กำหนดไว้ในระเบียบนี้ให้ใช้ระเบียบนี้แทนข้อ ๔เพื่อประโยชน์แก่การดำเนินการตามระเบียบนี้ให้ถือว่ารถขอเปลี่ยนประเภทจากที่จดทะเบียนไว้เดิม เป็นการขอจดทะเบียนรถด้วยหมวด๑บททั่วไป ข้อ ๕[๒]ผู้ใดประสงค์จะขอจดทะเบียนรถเป็นรถจักรยานยนต์สาธารณะจะต้องมีหนังสือรับรองการใช้รถจักรยานยนต์สาธารณะจากคณะกรรมการประจำจังหวัดหรือคณะอนุกรรมการที่คณะกรรมการประจำจังหวัดแต่งตั้งหนังสือรับรองการใช้รถจักรยานยนต์สาธารณะให้เป็นไปตามแบบที่แนบท้ายระเบียบนี้ข้อ ๖รถจักรยานยนต์สาธารณะต้องมีส่วนควบและเครื่องอุปกรณ์ครบถ้วนถูกต้องตามที่กำหนดในกฎกระทรวงข้อ ๗[๓]เพื่อประโยชน์ในการควบคุมจัดระเบียบรถจักรยานยนต์รับจ้างที่มีอยู่เดิมก่อนพระราชบัญญัติรถยนต์(ฉบับที่ ๑๓) พ.ศ. ๒๕๔๗ใช้บังคับและเป็นการอำนวยความสะดวกแก่ผู้ประกอบอาชีพดังกล่าวซึ่งจะต้องมาดำเนินการเปลี่ยนประเภทรถเป็นรถจักรยานยนต์สาธารณะจึงให้ยื่นขอดำเนินการเปลี่ยนประเภทรถเป็นรถจักรยานยนต์สาธารณะณ ส่วนทะเบียนรถยนต์สำนักงานขนส่งเขตพื้นที่ สำนักงานขนส่งจังหวัดและสำนักงานขนส่งจังหวัดสาขา ที่รถนั้นจดทะเบียนอยู่ในเขตพื้นที่ความรับผิดชอบหรือที่สถานที่รอรับคนโดยสาร (ที่ตั้งวิน) ของรถนั้นตั้งอยู่ ได้จนถึงวันที่ ๗มีนาคม พ.ศ. ๒๕๔๙ ทั้งนี้ หากพ้นระยะเวลาดังกล่าวแล้วการเปลี่ยนประเภทรถเป็นรถจักรยานยนต์สาธารณะ ให้ยื่นขอดำเนินการ ณส่วนทะเบียนรถยนต์ สำนักงานขนส่งจังหวัด หรือสำนักงานขนส่งจังหวัดยะลาสาขาอำเภอเบตง แล้วแต่กรณี ตามที่กำหนดไว้ในระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนต์ พ.ศ. ๒๕๓๑ หมวด ๒ ข้อ ๙ ต่อไปหมวด๒การขอจดทะเบียนรถจักรยานยนต์สาธารณะ ข้อ ๘ ภายใต้บังคับตามระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถ ตามกฎหมายว่าด้วยรถยนต์ พ.ศ. ๒๕๓๑และที่แก้ไขเพิ่มเติม การดำเนินการใดๆเกี่ยวกับทะเบียนและภาษีรถจักรยานยนต์สาธารณะให้เป็นไปตามหลักเกณฑ์ที่กำหนดในระเบียบนี้ข้อ ๙ผู้ใดประสงค์จะขอจดทะเบียนรถจักรยานยนต์สาธารณะ ให้ยื่นคำขอ ณส่วนทะเบียนรถยนต์ สำนักงานขนส่งจังหวัด หรือสำนักงานขนส่งจังหวัดยะลาสาขาอำเภอเบตงแล้วแต่กรณีพร้อมด้วยหลักฐานประกอบคำขอ ดังนี้(๑) ภาพถ่ายบัตรประจำตัวประชาชนหรือภาพถ่ายบัตรอื่นซึ่งใช้แทนบัตรประจำตัวประชาชน(๒) ภาพถ่ายสำเนาทะเบียนบ้าน(๓)หนังสือแจ้งจำหน่ายและหนังสือรับรองหลักฐานการส่งบัญชีรับและจำหน่ายรถ(๔) หลักฐานการได้มาของรถ เช่น ใบเสร็จรับเงินใบกำกับภาษี สัญญาซื้อขาย สัญญาเช่าซื้อหนังสือรับรองการเช่าซื้อ เป็นต้น(๕)หนังสือรับรองการใช้รถจักรยานยนต์สาธารณะจากคณะกรรมการประจำจังหวัดหรือคณะอนุกรรมการที่คณะกรรมการประจำจังหวัดแต่งตั้ง(๖) หลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ ที่ยังไม่สิ้นอายุข้อ ๑๐ ภายใต้บังคับตามข้อ ๗ให้ผู้ประสงค์จะขอเปลี่ยนประเภทรถจากรถจักรยานยนต์ส่วนบุคคลเป็นรถจักรยานยนต์สาธารณะยื่นคำขอพร้อมด้วยหลักฐานประกอบคำขอ ดังนี้(๑) ภาพถ่ายบัตรประจำตัวประชาชนหรือภาพถ่ายบัตรอื่นซึ่งใช้แทนบัตรประจำตัวประชาชน(๒) ภาพถ่ายสำเนาทะเบียนบ้าน(๓) ใบคู่มือจดทะเบียนรถ(๔) แผ่นป้ายทะเบียนรถเดิม(๕)หนังสือรับรองการใช้รถจักรยานยนต์สาธารณะจากคณะกรรมการประจำจังหวัดหรือคณะอนุกรรมการที่คณะกรรมการประจำจังหวัดแต่งตั้ง(๖) หลักฐานการเอาประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ ที่ยังไม่สิ้นอายุหมวด๓การรับจดทะเบียนรถจักรยานยนต์สาธารณะและการออกใบคู่มือจดทะเบียนรถ ข้อ ๑๑ เมื่อได้รับคำขอจดทะเบียนรถตามข้อ ๙แล้วให้ดำเนินการ ดังนี้(๑) เจ้าหน้าที่ตรวจสภาพรถตรวจสอบคำขอและหลักฐานประกอบคำขอ เมื่อเห็นว่าถูกต้อง ให้ตรวจสภาพรถตามหลักเกณฑ์เงื่อนไขที่กฎหมายและระเบียบกำหนดไว้ พร้อมทั้งจัดเก็บค่าธรรมเนียมการตรวจสภาพรถ(๒)เจ้าหน้าที่ทะเบียนรถตรวจสอบหลักฐานประกอบคำขอ พร้อมด้วยผลการผ่านการตรวจสภาพรถเมื่อเห็นว่าถูกต้องให้ดำเนินการ ดังนี้(ก) ออกหมายเลขทะเบียนรถ(ข) จัดเก็บภาษีประจำปี ค่าธรรมเนียมคำขอค่าธรรมเนียมใบคู่มือจดทะเบียนรถ ค่าธรรมเนียมแผ่นป้ายทะเบียนรถและค่าธรรมเนียมอื่นๆ (ถ้ามี)(ค) จัดทำต้นทะเบียนรถ ใบคู่มือจดทะเบียนรถและเครื่องหมายการเสียภาษีประจำปีเสนอนายทะเบียนลงนาม(ง) จ่ายใบคู่มือจดทะเบียนรถเครื่องหมายการเสียภาษีประจำปี และแผ่นป้ายทะเบียนรถข้อ ๑๒ เมื่อได้รับคำขอเปลี่ยนประเภทรถตามข้อ ๑๐แล้วให้ดำเนินการเช่นเดียวกับการรับจดทะเบียนรถจักรยานยนต์สาธารณะ ตามข้อ ๑๑แต่ไม่ต้องจัดเก็บภาษีประจำปี และค่าธรรมเนียมใบคู่มือจดทะเบียนรถเว้นแต่มีภาษีค้างชำระ หรือต้องออกใบคู่มือจดทะเบียนรถฉบับใหม่หมวด ๔การดำเนินการอื่นๆที่เกี่ยวข้อง ข้อ ๑๓ การขอเปลี่ยนประเภทรถตามข้อ ๗ในกรณีเป็นรถจักรยานยนต์ส่วนบุคคลที่จดทะเบียนในจังหวัดหนึ่ง แต่นำมาวิ่งรับจ้างในอีกจังหวัดหนึ่งให้เจ้าของรถยื่นขอดำเนินการได้ ณ ส่วนทะเบียนรถยนต์ สำนักงานขนส่งเขตพื้นที่สำนักงานขนส่งจังหวัด และสำนักงานขนส่ง จังหวัดสาขา ที่สถานที่รอรับคนโดยสาร(ที่ตั้งวิน) ของรถนั้นตั้งอยู่ โดยต้องขอแจ้งย้ายรถตามระเบียบที่กำหนดไว้เสียก่อนทั้งนี้ หากเจ้าของรถประสงค์จะยื่นขอเปลี่ยนประเภทรถ ณส่วนทะเบียนรถยนต์สำนักงานขนส่งเขตพื้นที่สำนักงานขนส่งจังหวัดและสำนักงานขนส่งจังหวัดสาขาที่รถนั้นจดทะเบียนอยู่ในเขตพื้นที่ความรับผิดชอบก็ให้สามารถดำเนินการได้ข้อ ๑๔ การขอแจ้งย้ายรถจักรยานยนต์ที่ได้จดทะเบียนหรือเปลี่ยนประเภทเป็นรถจักรยานยนต์สาธารณะแล้วเจ้าของรถจะต้องได้รับหนังสือรับรองการใช้รถจักรยานยนต์สาธารณะจากคณะกรรมการประจำจังหวัดปลายทางหรือคณะอนุกรรมการที่คณะกรรมการประจำจังหวัดปลายทางแต่งตั้งก่อนแจ้งย้ายรถทุกครั้งข้อ ๑๕ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๑๐ พฤษภาคม พ.ศ. ๒๕๔๘ปิยะพันธ์จัมปาสุตอธิบดีกรมการขนส่งทางบก[เอกสารแนบท้าย]๑หนังสือรับรองการใช้รถจักรยานยนต์สาธารณะ[๔](ดูข้อมูลจากภาพกฎหมาย)ระเบียบกรมการขนส่งทางบกว่าด้วยการรับจดทะเบียนรถจักรยานยนต์สาธารณะ (ฉบับที่ ๒) พ.ศ. ๒๕๔๘[๕]พชร/ผู้จัดทำ๑๖พฤศจิกายน ๒๕๔๘ปฐมพร/อัปเดท๒๑กันยายน ๒๕๕๐[๑]ราชกิจจานุเบกษา เล่ม ๑๒๒/ตอนที่ ๙๗ ง/หน้า ๖๑/๑๐ พฤศจิกายน ๒๕๔๘[๒]ข้อ ๕ แก้ไขเพิ่มเติมโดยระเบียบกรมการขนส่งทางบก ว่าด้วยการรับจดทะเบียนรถจักรยานยนต์สาธารณะ(ฉบับที่ ๒) พ.ศ. ๒๕๔๘[๓]ข้อ ๗ แก้ไขเพิ่มเติมโดยระเบียบกรมการขนส่งทางบก ว่าด้วยการรับจดทะเบียนรถจักรยานยนต์สาธารณะ(ฉบับที่ ๒) พ.ศ. ๒๕๔๘[๔]หนังสือรับรองการใช้รถจักรยานยนต์สาธารณะ เพิ่มโดยระเบียบกรมการขนส่งทางบก ว่าด้วยการรับจดทะเบียนรถจักรยานยนต์สาธารณะ(ฉบับที่ ๒) พ.ศ. ๒๕๔๘[๕]ราชกิจจานุเบกษา เล่ม ๑๒๒/ตอนที่ ๑๐๙ ง/หน้า ๓๔/๑ ธันวาคม ๒๕๔๘